Henrieta Farkašová

Henrieta Farkašová (født 3. mai 1986 i Rožňava) er en slovakisk alpinist, som har fem paralympiske gullmedaljer og seks VM-gull. Hennes ledsager under både Vancouver 2010 og Sotsji 2014 var Natália Šubrtová.

Farkašová er født synshemmet, noe legene tror kan skyldes Tjernobyl-ulykken i 1986, cirka en måned før hun ble født, siden det ikke er andre i familien med synshemminger. Hun konkurrerer i klassen B3 for synshemmede utøvere, og debuterte internasjonalt i 2004.

Idrettskarriere 
Hun deltok i sitt første VM ved VM i alpint for funksjonshemmede 2009 i Pyeongchang i Sør-Korea. Der vant hun både utfor og super-G, og kom på 2.-plass i superkombinasjonen. I slalåm kom hun på 4.-plass. Ved Paralympiske vinterleker 2010 i Vancouver fikk hun tre gullmedaljer; hun vant både storslalåm, super-G og superkombinasjonen. I tillegg fikk hun sølv i utfor, og kom på 5.-plass i slalåm.

Ved VM i alpint for funksjonshemmede 2011 vant hun 4 av øvelsene; utfor, slalåm, storslalåm og superkombinasjonen. Hun brøt i super-G. Også ved VM i alpint for funksjonshemmede 2013 vant hun utfor og slalåm, men i super-G kom hun på 6.-plass.

Hun deltok ved Paralympiske vinterleker 2014 i Sotsji i Russland, der hun vant utfor og storslalåm, og kom på 3.-plass i slalåm. Hun ble diskvalifisert i super-G. Hun var Slovakias flaggbærer ved avslutningsseremonien ved disse lekene.

Referanser 

 Athlete Search Results - Farkasova, Henrieta, (IPC)

Eksterne lenker 
 
 
 Profile at the Slovak Paralympic Ski Team
 Profil hos Paralympics 2014 i Sotsji 
 Henrieta Farkasova - Profile at the Official site of Vancouver 2010

Personer fra Okres Rožňava
Slovakiske handikappidrettsutøvere
Slovakiske alpinister
Paralympiske mestere for Slovakia
Paralympiske sølvmedaljevinnere for Slovakia
Paralympiske bronsemedaljevinnere for Slovakia
Verdensmestere i alpint
Deltakere for Slovakia under Paralympiske vinterleker 2006
Alpinister under Paralympiske vinterleker 2006
Deltakere for Slovakia under Paralympiske vinterleker 2010
Alpinister under Paralympiske vinterleker 2010
Deltakere for Slovakia under Paralympiske vinterleker 2014
Alpinister under Paralympiske vinterleker 2014
Deltakere for Slovakia under Paralympiske vinterleker 2018
Alpinister under Paralympiske vinterleker 2018
Deltakere for Slovakia under Paralympiske vinterleker 2022
Alpinister under Paralympiske vinterleker 2022